User:Sitiii123/sandbox

தற்காப்பு அமைச்சு (corrected) குடியரசு சிங்கப்பூரின் தற்காப்புத் தேவைகளைக் கவனிக்கும் அரசாங்க அமைப்பே தற்காப்பு அமைச்சாகும். இது சிங்கப்பூர் ஆயுதப் படைகளின் தலைமையகம் ஆகும். இது முழுமைத் தற்காப்பு என்னும் கொள்கையுடையது. இதில் குடிமைத் தற்காப்பு, ராணுவத் தற்காப்பு, பொருளாதார தற்காப்பு, சமூகத் தற்காப்பு மற்றும் உளவியல் தற்காப்பு ஆகியவை அடங்கும். வரலாறு: சிங்கப்பூர் தற்காப்பு அமைச்சு, உள்துறை அமைச்சுடன் 11 ஆகஸ்ட் 1970இல் உருவாக்கப்பட்டது. 1819 இல் காலணித்துவ ஆட்சியில் சிங்கப்பூர் தன்னுடைய தற்காப்பிற்கு பிரிட்டிஷ் நாட்டையே சார்ந்திருந்தது. 1854இல் சிங்கப்பூர் தொண்டூழியத் துப்பாக்கிப் படைகள் என்ற தொண்டூழிய அமைப்பு உள்துறை பாதுகாப்பிற்காகத் தொடங்கிய பிறகு ஒரு திருப்புமுனை ஏற்பட்டது. இது 1922இல் நீரிணைகள் குடியேற்றங்கள் தொண்டூழிய படை என்று பெயர் மாற்றப்பட்டு மலாக்கா மற்றும் பினாங்கிலிருந்து தொண்டூழிய படைகளைச் சேர்த்துக் கொண்டனர். இரண்டாம் உலகப்போர்: தென்கிழக்காசியாவில் ஜப்பானியர்களின் இயக்கம் டிசம்பர் 1941இல் தொடங்கியது. சிங்கப்பூரை யாரும் நுழையமுடியாத கோட்டையாகப் பிரிட்டிஷர்கள் கருதினாலும் அதன் படைவீரர்கள் ஜப்பானியர்களைக் காட்டிலும் குறைவான அனுபவம் நிறைந்தவர்களாக இருந்தனர். இதனால் ஜப்பானிய படைகளின் பலத்தைத் தாக்குப்பிடிக்க முடியாமல் 15 பிப்ரவரி 1942இல் சிங்கப்பூர் அடிபணிந்தது. ஜப்பானியரின் ஆட்சிகாலத்தில் தொண்டூழியப் படைகள் எல்லாம் ஒடுக்கப்பட்டு அழிக்கப்பட்டன. ஹிரோஷிமா, நாகசாகி நகரங்களின் தாக்குதலுக்குப் பிறகு ஜப்பான் இரண்டாம் உலகப் போரிலிருந்து பினவாங்கியது. 15 ஆகஸ்ட் 1945இல் சிங்கப்பூரை விட்டு ஜப்பான் வெளியேறியது. சிங்கப்பூர் ஆயுதப்படைகளின் தொடக்கம்: ஜப்பானியர்களிடமிருந்து சிங்கப்பூரைப் பாதுகாக்க தவறிய பிரிட்டிஷாரின் தோல்வியிலிருந்து சிங்கப்பூரர்கள் தங்களை அதிக சுதந்திரத்துடன் வைத்துக்கொள்ள எண்ணினர். அதனால் கலைக்கப்பட்ட ஸ்ட்ரெய்ட்ஸ் குடியேற்ற தொண்டூழியப் படைகள் மீண்டும் 1949இல் உள்ளூரில் அமைதியை நிலைநாட்ட உருவாக்கப்பட்டது. சிங்கப்பூரின் முதல் முழு நேர படை வீரர்களின் படைப்பிரிவு 1957இல் தொடங்கப்பட்டு முதல் காலாட்படைப் பிரிவு அமைக்கப்பட்டது. ஆகஸ்ட் 9 1965இல் சிங்கப்பூர் சுதந்திரம் பெற்ற பிறகு நாட்டு நிர்மாணத்தில் கவனம் செலுத்த வேண்டிய சூழல் ஏற்பட்டது. சிங்கப்பூர் சுயமாக வாழ்வதோடு மட்டுமல்லாமல் சாதிக்கவும் வேண்டி இருந்தது. சிங்கப்பூரிடம் அப்போது 50 அலுவலர்களையும், 1000 ஆட்களையும், 2 கப்பல்களையும் கொண்ட காலாட்படை பிரிவே இருந்தது. விமானப் படை இல்லை. எனவே, சிங்கப்பூரின் தற்காப்பை வலுவாக்குவதே அதன் முக்கியப் பணியாக இருந்தது. 1965இல் திரு கோ கிங் சுவீ அவர்களை அமைச்சராகக் கொண்டு உள்துறை மற்றும் தற்காப்பு அமைச்சு உருவாக்கப்பட்டது. நாட்டின் இராணுவப்படையை பலம் வாய்ந்ததாக உருவாக்குவதே இந்த அமைச்சின் முக்கியக் குறிக்கோளாக இருந்தது. நாட்டின் பொருளாதார வளர்ச்சிக்கு வளங்களை செலுத்திக் கொண்டிருந்த வேளையில் தற்காப்பை உறுதிப்படுத்த நாட்டுக் குடிமக்கள் அனைவரும் தேசிய சேவைக்குச் சென்று பயிற்சி பெற வேண்டும் என்ற நிலை உருவானது. அமைச்சர்களும், அரசாங்க ஊழியர்களும், சமூகத் தலைவர்களும் இராணுவப் பயிற்சிக்குச் சென்று முன்னுதாரணமாக விளங்கினர். நாட்டைத் தற்காக்கும் பொறுப்பு ஒவ்வொரு குடிமகனுக்கும் உண்டு என்பதை மக்கள் உணர்ந்தனர். தேசிய சேவை 1967இல் தொடங்கப்பட்டது. இது ஆண் சிங்கப்பூரர்களின் வாழ்வில் திருப்புமுனையை ஏற்படுத்தியது. 1 ஜனவரி 1949 – 30 ஜூன் 1949 வரை பிறந்த ஆண்களுக்கு சிவப்பு நிற அட்டை அனுப்பப்பட்டது. முதல் தேசிய சேவை படைக்கு கிட்டதட்ட 9000 பேர்களுக்கு அழைப்பு விடுக்கப்பட்டது. சிங்கப்பூர் கப்பற்படை 1966இல் ஆர்எஸ்எஸ் பங்ளீமா, ஆர்எஸ்எஸ் பிடோக், ஆர்எஸ்எஸ் சிங்கப்பூரா ஆகிய மூன்று கப்பல்களுடன் தொடங்கப்பட்டது. தெலுக் ஆயர்தான் கப்பற்படையின் தலைமையகமாக இருந்தது. தொடக்கத்தில் மலேசிய அரசு கப்பற்படையில் பணியாற்றிய சிலரைக் கொண்டு இயங்கிக் கொண்டிருந்த இப்படை துரித வளர்ச்சிக் கண்டது. மே 5 1967 இல் சிங்கப்பூர் தனக்கென ஒரு கப்பற்படையை உருவாக்கிக் கொண்டது. இரண்டு கப்பல்களுடன் தொடங்கிய இப்படை படிப்படியாக வளர்ந்து ஏப்ரல் 1975இல் சிங்கப்பூர் கப்பற்படை எனப் பெயர் மாற்றம் செய்யப்பட்டது. சிங்கப்பூர் விமானப் படையும் எளிமையான தொடக்கத்தைக் கொண்டிருக்கிறது. சிங்கப்பூர் விமானத் தற்காப்புப் படை 1968இல் தொடங்கியது. முதலில் சாதாரண ரக விமானத்துடன் தொடங்கிய இப்படை பின்னர் நவீன ரக போர் விமானங்களுடன்கூடிய பெரும்படையாக விளங்கியது. இது 1975இல் சிங்கப்பூர் விமானப் படை என்ற பெயர் பெற்றது. சிங்கப்பூரின் உள்புற, வெளிப்புற பாதுகாப்பை முதலில் கவனித்து வந்த உள்துறை மற்றும் தற்காப்பு அமைச்சு, இப்பணிகள் விரிவடைய தொடங்கிய பிறகு இரண்டு அமைச்சுகளாகப் பிரிந்தது. எனவே, இந்த அமைச்சு 1970இல் உள்துறை அமைச்சு மற்றும் தற்காப்பு அமைச்சு என இரண்டாகப் பிரிந்தது. பக்குவப்பட்ட தேசிய சேவை: முதல் தலைமுறை தேசிய சேவையாளர்களின் பணி சிங்கப்பூரின் அடிப்படைத் தற்காப்பை நிலைநிறுத்தவதை நோக்கமாகக் கொண்டிருந்தது. 1980 -1990களில் இருந்த இரண்டாம் தலைமுறை சேவையாளர்கள் இராணுவபடை, கப்பற்படை, விமானப் படை ஆகியவற்றை மேம்படுத்தவும் நவீனப்படுத்தவும் செய்தனர். செப்டம்பர் 11 சம்பவத்திற்குப் பிறகு தற்காப்பில் பெரிய மாற்றம் ஏற்பட்டுள்ளது. தீவிரவாதம், கொள்ளைச் சம்பவம் ஆகியவை பற்றியும் எச்சரிக்கையாக இருக்க வேண்டிய நிலை உருவாகியுள்ளது. இதனால் 2004ஆம் ஆண்டிற்குப் பிறகு மூன்றாம் தலைமுறை தேசிய சேவையாளர்கள் தொழில்நுட்பத்துடன் இணைத்து போராடும் தந்திரங்களையும் நுட்பங்களையும் கற்று வருகின்றனர். Reference: https://www.mindef.gov.sg/imindef/about_us/history/overview.html#tab-4 https://en.wikipedia.org/wiki/Ministry_of_Defence_(Singapore) படைப்பு: சித்தி அமீனா Siti Aminah (2E7)